Saulė Urbanavičienė

Saulė Urbanavičienė (g. 1957 m. gegužės 16 d. Vilniuje) – Lietuvos archeologė.

 Biografija 
1975 m. baigė Vilniaus 22-ąją vidurinę mokyklą, 1981 m. – Vilniaus universiteto Istorijos fakultetą, įgijo istoriko, istorijos ir visuomenės mokslų dėstytojo specialybę (specializacija – archeologija). Diplominio darbo tema „Lietuvos moterų išeiginiai drabužiai XIV–XVI a.“. 1993 m. apgynė humanitarinių mokslų daktaro disertaciją „Lietuvos kaimiečių išeiginiai drabužiai XIV a. pabaigoje – XVII a. pirmojoje pusėje (archeologijos duomenimis)“.

Nuo 1981 m. Lietuvos istorijos instituto Archeologijos skyriaus laborantė, jaunesnioji mokslinė bendradarbė, mokslinė bendradarbė, nuo 1994 m. – instituto mokslinė sekretorė.

Lietuvos archeologijos draugijos narė.Saulė Urbanavičienė. Lietuvos archeologijos draugija 

 Mokslinė veikla 
Tyrinėti objektai: Skirsnemunės senkapis, II Seredžiaus kapinynas (Jurbarko rajonas), Berčiūnų  pilkapynas, Upytės piliavietė, Upytės kapinynas (Panevėžio rajonas).

 Šaltiniai 

Kategorija:Lietuvos archeologai